钦定古今图书集成/明伦汇编/闺媛典/第310卷 > 皇清四十三 > 程一佐妻郑氏
## 钦定古今图书集成/明伦汇编/闺媛典/第310卷 > 皇清四十三 > 程一佐妻郑氏

按《宣城县志》：郑氏，程一佐妻。事翁姑以孝闻。佐病，氏刲股以进，卒不起，遂矢志抚孤。先是，佐兄弟六人，家累千金，佐没始析居。氏曰：“孀妇携幼子，挟多赀何为？” 乃全委之伯氏讵内外交蚀，不数载而尽。岁饥，母子𫗦糠籺无怨言。会兵警急，率子妇捧先世遗像以行，他皆弗顾。年六十六卒。有司旌其闾。